ક્રિકેટમાં બેટ્સમેન ઘણી બધી રીતે આઉટ થઈ શકે છે. બોલ્ડ, કેચ, લેગબિફોર, સ્ટમ્પ વગરે પણ રનઆઉટ થવામાં એક સ્ટાઇલ એવી છે જેને ખાસ માંકડના નામ સાથે સાંકળવામાં આવી છે. 1947-48માં ભારતીય ટીમ ઓસ્ટ્રેલિયાના પ્રવાસે હતી. ભારત પહેલી વાર ડોન બ્રેડમેનનો સામનો કરી રહ્યું હતું અને સ્વાભાવિક છે કે બ્રેડમેનની હાજરીથી કાંગારું ટીમ મજબૂત બની ગઈ હતી. આ સંજોગોમાં હરીફ ટીમની વિકેટ કોઈ પણ પ્રકારે ખેરવવી જરૂરી હતી. ઓસ્ટ્રેલિયાના બિલી બ્રાઉન બેટિંગ કરી રહ્યા હતા અને માંકડ બોલિંગ કરતા હતા. માંકડ બોલ ફેંકે તે પહેલા તો બ્રાઉન નોન સ્ટ્રાઇકર પરથી રન લેવા માટે દોડી જતા હતા. અેક વાર બ્રાઉને વહેલા જ ક્રિઝ છોડી દીધી અને માંકડે તેને રનઆઉટ કરી દીધા. ત્યારથી આ પ્રકારે કોઈ બોલર નોન સ્ટ્રાઇકરને આઉટ કરે તો તેને માંકડેડ આઉટ કહેવામાં આવે છે.